István Sándorfi

Va István Sándorfi (; 12 Mean Souree 1948 – 26 Nollick 2007) ny pheinteyr Ungaaragh. V'eh ruggit ayns Budapest yn Ungaar as hooar eh baase ayns Paarys 'sy Rank.

 Bea aeg 
Va Sándorfi ruggit ayns Budapest 'sy vlein 1948 nar va'n ayr echey gobbraghey lesh colught Americaanagh. 'Syn eash shen va ny cummynee reirey yn çheer, as er yn oyr shen, v'eh currit ayns pryssoon ayns 1950 er feie 5 bleeaney. V'eh skeaylt magh agh laaghyn ennagh roish irree magh ny bleeaney 1956. 'Sy vlein shen, hreig y lught thie echey yn Ungaar, as hie ad dys yn Austeyr toshiaght, dys y Ghermaan ny s'anmey, as ayns 1958 dys y Rank.http://www.muvesz-vilag.hu/kepzomuveszet/visszatekinto/7698 Hoshee Sándorfi jallooaghey nar v'eh 8 bleeaney d'eash, as nar v'eh 12 vleeaney d'eash, hoshee eh daahghey lesh peintyn ooill. Hooar eh e cheim 'syn École nationale supérieure des Beaux-Arts ayns Paarys. Myrane lesh shen, ren eh studeyrys 'syn École nationale supérieure des arts décoratifs.

Va daa inneen behrt echey: Ange (r. 1974) as Eve (r. 1979).

Hooar eh baase lurg çhingys giare er 26 Mee ny Nollick 2007, as v'eh oanluckit, ayns coardailys rish y toill echey, ayns Budapest.http://index.hu/kultur/klassz/sandorfi1228/

 Ellyn as obbraghyn 
Ayns ny 1970yn ren Sándorfi ymmyd ass eh hene myr mannakeen, er yn oyr nagh row eh jargal ve gobbraghey tra va joarree jeeaghyn er. Va'n chied haishbynys echey ayns galleree beg ayns Paarys, agh va'n chied haishbynys mooar echey taishbynit ayns 1973 'sy Musée d'Art Moderne de la Ville de Paris.  Lurg eh shen, va ny h-obbraghyn echey ry-akin ayns thieyn tashtee ass y çheer ayns baljyn lheid as København, y Raue, München, y Vrussyl, Basel, Caayr York Noa, Los Angeles as San Francisco.

Er e obbraghyn ren eh ymmyd ass nheeghyn quaagh, ny gleashaghtyn as soiaghaghyn quaagh. V'ad ny daaghyn gorrym, laylac as y mestey jeu, daaghyn yn eash 1970-1980 echey. Ayns ny 1980yn ren eh peintal ayns cummey mraane as seihll feagh. Veih'n vlein 1988, cha ren eh peintal agh er mraane ynrican.

Haghyr y chied haishbynys Ungaaragh echey ayns 2006 ayns Budapest. Haghyr taishbynys reesht ayns 2007 ayns Debrecen. V'eh shen y chied cheayrt er ash dys yn Ungaar veih'n vlein shen ayns 1956.

 Taishbynyssyn 
 1966 – Galerie des Jeunes, Paarys • Galerie de la Barbière, Le Barroux
 1970 – Galerie 3+2, Paarys
 1973 – Musée d'Art Moderne de la Ville de Paris
 1974 – Galerie Daniel Gervis, Paarys
 1975 – Galerie Beaubourg, Paarys
 1976 – Bucholz Galerie, München
 1977, 1980 – Galerie Isy Brachot, y Vrussyl
 1978, 1981, 1983 – Galerie Isy Brachot, Paarys
 1979 – FIAC, Galerie Isy Brachot, Paarys
 1981 – Galerie Isy Brachot, Basel
 1982 – Amaury Taitinger Gallery, Caayr York Noa
 1984 – FIAC, Galerie Isy Brachot, Paarys
 1986 – Galerie Lavignes-Bastille, Paarys – Galerie de Bellecour, Lyon
 1987 – Lavignes-Bastille Gallery, Los Angeles – Hôtel de Ville, Nancy
 1988 – Armory Show '88, Lavignes-Bastille Gallery, York Noa – Abbaye des Cordeliers, Châteauroux (retrospektív) – Louis K. Meisel Gallery, Caayr York Noa – FIAC, Galerie Lavignes-Bastille, Paarys
 1991 – Galerie Prazan-Fitussi, Paarys
 1993 – Galerie Guénéguaud, Paarys – Galerie Mann, Paarys
 1994, 1997 – Jane Kahan Gallery, Caayr York Noa
 1999 – Galerie Tempera, y Vrussyl
 1999-2000 – Gallerihuset, København
 2006 – Erdész-Maklári Galéria, Budapest
 2007 – A test színeváltozása. Életműkiállítás, MODEM, Debrecen.

 Imraaghyn 

 Kianglaghyn mooie 
 Artportál: Sándorfi István
 Baanreydee jeh Ellyn Sándorfi
 Reih jeh ny h-obbraghyn echey
 E obbraghyn
 Baase Sándorfi István
 In Memoriam István Sándorfi

Ronney:Ruggyryn 'sy vlein 1948
Ronney:Baaseyn 'sy vlein 2007
Ronney:Peinteyryn firryn Ungaaragh
Ronney:Peinteyryn firryn Frangagh
Ronney:Feallee ass Budapest
Ronney:Feallee ass Paarys
Ronney:Peinteyryn noa-emshiragh